ขอสอบถามคุณหน่อยค่ะ คือดิฉันประจำเดือนมาไม่ปกติ เลยไปพบที่โรงพยาบาล ทีนี้คุณให้รับประทานยาปรับฮอร์โมน 7 วัน วันละ2เม็ด เช้ากับเย็นค่ะ ทานมา 3 เดือน ประจำเดือนก็มาปกติค่ะ จะมาหลังจากหยุดยา 3-5 วัน แต่ว่าเดือนนี้ทานยาครบหมด หยุดยามา 9 วันแล้วค่ะ ประจำเดือนยังไม่มาเลย แบบนี้จะเป็นอะไรไหมคะ ดิฉันไม่เคยมีเพศสัมพันธ์ค่ะ
สวัสดีค่ะ trianglesประจำเดือนมาไม่สม่ำเสมออาจเกิดจาก ภาวะเครียด ออกกำลังกายหักโหม น้ำหนักตัวเพิ่มมากขึ้น พักผ่อนไม่เพียงพอ นอกจากนี้ สาเหตุที่พบได้บ่อยเช่นกัน คือ ภาวะการไม่ตกไข่ หรือมีการทำงานผิดปกติของรังไข่ เช่นมีถุงน้ำหลายใบในรังไข่ การมีพังผืดในมดลูกซึ่งมักเกิดตามหลังการขูดมดลูก โรคไทรอยด์ หรือเป็นภาวะแทรกซ้อนจากการตั้งครรภ์เช่นแท้งหรือท้องนอกมดลูก เป็นต้นการดูแลตัวเองเบื้องต้น ไม่ซื้อยาปรับฮอร์โมนใดๆมารับประทานเอง การรักษาประจำเดือนไม่สม่ำเสมอควรรักษาตามสาเหตุค่ะ แนะนำถามแพทย์ผู้ดูแลอีกครั้งว่าสาเหตุคืออะไร โดยแพทย์จะวินิจฉัยจากการตรวจร่างกายร่วมกับทำอัลตราซาวน์หน้าท้อง การให้ยาฮอร์โมนนั้นอาจช่วยได้ในระยะสั้นๆเพื่อให้ประจำเดือนกลับมาเป็นปกติ หากสาเหตุยังไม่ได้รับการแก้ไข เมื่อหยุดยา ก็จะกลับมาเป็นอีกค่ะ